ส่วนที่ 1

ข้อมูลสรุป (Executive Summary)

บริษัท ปตท. จำกัด (มหาชน) (“บริษัท” หรือ “ปตท.”) จดทะเบียนจัดตั้งขึ้นเมื่อวันที่ 1 ตุลาคม
2544 โดยการแปลงสภาพจากการปิโตรเลียมแห่งประเทศไทย ภายใต้พระราชบัญญัติทุนรัฐวิสาหกิจ
พ.ศ. 2542

ลักษณะการประกอบธุรกิจ

ปตท.เป็นบริษัทที่ประกอบกิจการก๊าซธรรมชาติแบบครบวงจร (Integrated Gas Company)
มีบทบาทสำคัญในธุรกิจ
การจัดจำหน่ายและการค้าระหว่างประเทศสำหรับผลิตภัณฑ์น้ำมันและปิโตรเคมีและมีการลงทุนในธุรกิจปิโตรเคมีและการกลั่นในประเทศไทยและดำเนินธุรกิจที่เกี่ยวข้องอื่นๆ
ทั้งในและต่างประเทศ

โครงสร้างการดำเนินธุรกิจของ ปตท. แบ่งออกเป็นธุรกิจหลัก และธุรกิจการลงทุน ดังต่อไปนี้

(1) ธุรกิจหลัก ประกอบด้วย

  กลุ่มธุรกิจสำรวจ ผลิต และก๊าซธรรมชาติ
  ประกอบด้วยหน่วยธุรกิจก๊าซธรรมชาติซึ่งทำหน้าที่จัดหาก๊าซธรรมชาติจากทั้งในประเทศและต่างประเทศ
  ขนส่งก๊าซผ่านระบบท่อส่งก๊าซธรรมชาติ แยกก๊าซธรรมชาติ และจัดจำหน่าย
  ส่วนการสำรวจและผลิตก๊าซธรรมชาติดำเนินการโดยบริษัทย่อยของ ปตท. คือ บริษัท ปตท.
  สำรวจและผลิตปิโตรเลียม จำกัด (มหาชน) (“ปตท.สผ.”)
  และมีการลงทุนในบริษัทในกลุ่มที่ดำเนินธุรกิจเกี่ยวกับก๊าซธรรมชาติทั้งในและต่างประเทศอีกด้วย

  กลุ่มธุรกิจน้ำมัน การดำเนินธุรกิจน้ำมันของ ปตท. สามารถแบ่งได้เป็น 2 กิจกรรมหลักได้แก่
  การจัดจำหน่ายผลิตภัณฑ์น้ำมัน (Oil Marketing) และการค้าระหว่างประเทศ
  (International Trading) ซึ่งรวมถึงการนำเข้าและการส่งออกผลิตภัณฑ์น้ำมันและปิโตรเคมี
  และมีการลงทุนในบริษัทที่ดำเนินธุรกิจเกี่ยวกับน้ำมันทั้งในและต่างประเทศอีกด้วย

(2) ธุรกิจการลงทุน ปตท. มีเงินลงทุนในธุรกิจต่างๆ
    โดยลงทุนในธุรกิจปิโตรเคมีและการกลั่นเป็นส่วนใหญ่

สรุปฐานะการเงินและผลการดำเนินงาน

รายได้ของ ปตท.และบริษัทย่อยที่ปรากฏในงบการเงินรวมสำหรับช่วงปี 2548-2550
ส่วนใหญ่เป็นรายได้จากการขายผลิตภัณฑ์น้ำมัน ในทางกลับกัน กำไรก่อนหักดอกเบี้ย ภาษี
ค่าเสื่อมราคาและค่าตัดจำหน่าย ส่วนใหญ่มาจากกลุ่มธุรกิจสำรวจ ผลิตและก๊าซธรรมชาติ สรุปดังนี้

+--------------------------+------+-----+--------+-----+-------+-----+
| ผลิตภัณฑ์/บริการ             | ปี    |     | ปี 2549 |     | ปี     |     |
|                          | 2548 |     | (ปรับป  |     | 2550  |     |
|                          | (ปร  |     | รุงใหม่) |     | (ตรว  |     |
|                          | ับปรุง |     |        |     | จสอบ) |     |
|                          | ใหม่) |     |        |     |       |     |
+--------------------------+------+-----+--------+-----+-------+-----+
|                          | ล้า   | ร้อ  | ล้านบาท | ร้อ  | ล     | ร้อ  |
|                          | นบาท | ยละ |        | ยละ | ้านบาท | ยละ |
+--------------------------+------+-----+--------+-----+-------+-----+
| รายได้ ^(/1)              |      |     |        |     |       |     |
+--------------------------+------+-----+--------+-----+-------+-----+
| 1. ผลิตภัณฑ์ก๊าซธรรมชาติ      | 20   | 22  | 211,   | 17  | 243,4 | 16  |
|                          | 4,58 | .09 | 068.27 | .39 | 03.02 | .27 |
|                          | 8.42 |     |        |     |       |     |
+--------------------------+------+-----+--------+-----+-------+-----+
| 2. ผลิตภัณฑ์น้ำมัน            | 65   | 70  | 870,   | 71  | 1,    | 74  |
|                          | 1,89 | .38 | 590.63 | .71 | 116,4 | .64 |
|                          | 2.11 |     |        |     | 61.56 |     |
+--------------------------+------+-----+--------+-----+-------+-----+
| 3. ผลิตภัณฑ์ปิโตรเคมี         | 6    | 7   | 122,   | 10  | 124,3 | 8   |
|                          | 7,67 | .31 | 261.20 | .07 | 93.92 | .32 |
|                          | 6.17 |     |        |     |       |     |
+--------------------------+------+-----+--------+-----+-------+-----+
| 4. ผลิตภัณฑ์สาธารณูปโภค      | -    | -   | 3,     | 0   | 5,4   | 0   |
|                          |      |     | 608.12 | .30 | 59.20 | .36 |
+--------------------------+------+-----+--------+-----+-------+-----+
| 5. รายได้ค่าบริการ          | 2,11 | 0   | 6,     | 0   | 6,0   | 0   |
|                          | 2.64 | .23 | 457.06 | .53 | 88.52 | .41 |
+--------------------------+------+-----+--------+-----+-------+-----+
| รวม                      | 92   | 100 | 1,213, | 100 | 1,    | 100 |
|                          | 6,26 | .00 | 985.28 | .00 | 495,8 | .00 |
|                          | 9.34 |     |        |     | 06.22 |     |
+--------------------------+------+-----+--------+-----+-------+-----+
| กำไรก่อนหักดอกเบี้ย ภาษี      |      |     |        |     |       |     |
| ค่าเสื่อมราคา               |      |     |        |     |       |     |
|                          |      |     |        |     |       |     |
| และค่าตัดจำหน่าย (EBITDA)   |      |     |        |     |       |     |
| ^(/2)                    |      |     |        |     |       |     |
+--------------------------+------+-----+--------+-----+-------+-----+
| 1. กลุ่มธุรกิจสำรวจ          | 9    | 80  | 108,   | 75  | 121,5 | 81  |
| ผลิตและก๊าซธรรมชาติ         | 2,16 | .59 | 119.17 | .12 | 34.60 | .08 |
|                          | 1.05 |     |        |     |       |     |
+--------------------------+------+-----+--------+-----+-------+-----+
| 2. กลุ่มธุรกิจน้ำมัน           | 7,25 | 6   | 5,     | 3   | 8,6   | 5   |
|                          | 2.65 | .34 | 003.40 | .48 | 07.17 | .74 |
+--------------------------+------+-----+--------+-----+-------+-----+
| 3. ผลิตภัณฑ์ปิโตรเคมี         | 1,73 | 1   | 24,    | 16  | 19,7  | 13  |
|                          | 9.86 | .52 | 334.12 | .91 | 51.22 | .18 |
+--------------------------+------+-----+--------+-----+-------+-----+
| 4. กลุ่มธุรกิจการกลั่น         | 1    | 11  | 6,     | 4   | -     | -   |
|                          | 3,20 | .55 | 468.88 | .49 |       |     |
|                          | 5.20 |     |        |     |       |     |
+--------------------------+------+-----+--------+-----+-------+-----+
| รวม                      | 11   | 100 | 143,   | 100 | 149,8 | 100 |
|                          | 4,35 | .00 | 925.57 | .00 | 92.99 | .00 |
|                          | 8.76 |     |        |     |       |     |
+--------------------------+------+-----+--------+-----+-------+-----+
| ภาษีอากร                  | 2    |     | 35,    |     | 41,4  |     |
|                          | 5,56 |     | 882.71 |     | 19.08 |     |
|                          | 5.62 |     |        |     |       |     |
+--------------------------+------+-----+--------+-----+-------+-----+
| กำไรสุทธิ                  | 8    |     | 95,    |     | 97,8  |     |
|                          | 5,84 |     | 582.19 |     | 03.59 |     |
|                          | 4.03 |     |        |     |       |     |
+--------------------------+------+-----+--------+-----+-------+-----+
| กำไรสุทธิต่อหุ้นขั้นพื้นฐาน (บาท  | 3    |     | 34.14  |     | 34.82 |     |
| / หุ้น)                    | 0.69 |     |        |     |       |     |
+--------------------------+------+-----+--------+-----+-------+-----+

/1 ข้อมูลตามหมายเหตุประกอบงบการเงินประจำปี 2550 ข้อที่ 26
รายได้จากการขายและการให้บริการ

/2 ข้อมูลตามหมายเหตุประกอบงบการเงินประจำปี 2550 ข้อที่ 31
ข้อมูลทางการเงินจำแนกตามส่วนงาน

นอกเหนือจากเป้าหมายเชิงพาณิชย์ในการทำรายได้และกำไรจากธุรกิจ
การสร้างความสามารถในการแข่งขันระดับสากล และมีการบริหารจัดการ
การกำกับดูแลที่ดีเป็นที่ยอมรับของสาธารณชน ปตท. ยังมุ่งเน้นการดูแลสังคม
รวมทั้งสิ่งแวดล้อมอย่างต่อเนื่องและจริงจัง

ณ วันที่ 31 ธันวาคม 2550 ปตท. บริษัทย่อย และกิจการร่วมค้ามีพนักงานรวมจำนวน 10,630 คน
(ข้อมูลตามหมายเหตุประกอบงบการเงินประจำปี 2550)

ปัจจัยเสี่ยงที่สำคัญ

ปัจจัยเสี่ยงที่สำคัญของ ปตท. ประกอบด้วย

1. ความเสี่ยงทางด้านกลยุทธ์

1.1 การขยายธุรกิจอย่างต่อเนื่อง การปรับโครงสร้างกลุ่มธุรกิจ การควบรวมกิจการ
พร้อมกับการสร้างมูลค่าเพิ่มภายใต้พลังร่วมของกลุ่ม ปตท.
ส่งผลให้โครงสร้างการบริหารจัดการบริษัทในกลุ่ม ปตท.มีความซับซ้อนมากขึ้นดังนั้น
หากไม่มีการบริหารจัดการและกำกับดูแลบริษัทในกลุ่มอย่างมีประสิทธิภาพและประสิทธิผล
อาจก่อให้เกิดความไม่สอดคล้องกันระหว่างทิศทางกลยุทธ์ของ ปตท.และบริษัทในกลุ่ม
และการแข่งขันกันเองระหว่างบริษัทในกลุ่ม ซึ่งจะส่งผลกระทบต่อผลประกอบการโดยรวมของ ปตท.

1.2 ความเสี่ยงในเรื่องระบบการบริหารทรัพยากรบุคคล
หากไม่สอดคล้องกับแผนการขยายการลงทุนของ ปตท.
อาจส่งผลกระทบต่อผลประกอบการและขีดความสามารถในการแข่งขันของ ปตท.

2. ความเสี่ยงในการประกอบธุรกิจ

2.1 ความเสี่ยงจากปัญหาที่อาจเกิดขึ้นตามเงื่อนไข Take-or-Pay ของสัญญาซื้อก๊าซฯ
ทั้งในส่วนของ Take-or-Pay ที่ได้เกิดขึ้นแล้วในอดีตและอาจเกิดขึ้นใหม่ในอนาคต
อาจส่งผลกระทบต่อฐานะทางการเงินและผลประกอบการของ ปตท.ได้

2.2
ความเสี่ยงในการจัดหาก๊าซธรรมชาติเพิ่มเติมในอนาคตตามสัญญาซื้อขายก๊าซธรรมชาติที่ได้ลงนามแล้ว
อาจไม่สามารถทำการเริ่มส่งมอบก๊าซธรรมชาติตามที่กำหนดไว้ในสัญญาซื้อขายก๊าซธรรมชาติดังกล่าว
อีกทั้งอาจมีความเสี่ยงในการจัดหาก๊าซธรรมชาติเหลว (Liquefied Natural Gas หรือ LNG)
ตามแผนการที่วางไว้ ซึ่งอาจไม่สามารถเริ่มส่งมอบก๊าซธรรมชาติได้ตามเป้าหมาย
เพื่อรองรับความต้องการก๊าซธรรมชาติที่เพิ่มขึ้นในอนาคต
ซึ่งความเสี่ยงดังกล่าวอาจมีผลกระทบถึงโครงการในอนาคตทั้งโครงการโรงแยกก๊าซธรรมชาติและโครงการขยายกำลังผลิตของกลุ่มปิโตรเคมีที่ใช้วัตถุดิบจากก๊าซธรรมชาติ

2.3 ความเสี่ยงที่ภาครัฐอาจทบทวน ปรับเปลี่ยนหลักการคำนวณอัตราค่าบริการส่งก๊าซฯ และ/หรือ
ค่าตอบแทนในการจัดหาและจัดจำหน่ายก๊าซฯ

2.4 ความผันผวนของราคาจำหน่ายผลิตภัณฑ์ทั้งในประเทศและต่างประเทศของ ปตท.
ที่เปลี่ยนแปลงขึ้นลงตามราคาตลาดโลก ซึ่งขึ้นกับปัจจัยหลายประการ เช่นภาวะเศรษฐกิจโลก
อุปสงค์และอุปทาน เสถียรภาพทางการเมือง ฯลฯ

2.5
การดำเนินการของรัฐบาลซึ่งเป็นผู้ถือหุ้นรายใหญ่อาจก่อให้เกิดความขัดแย้งทางผลประโยชน์ต่อผู้ถือหุ้นรายอื่น

2.6 อำนาจ สิทธิ และประโยชน์ของ
ปตท.ที่ได้รับตามกฎหมายว่าด้วยการปิโตรเลียมแห่งประเทศไทย
โดยผลของกฎหมายว่าด้วยทุนรัฐวิสาหกิจ ถูกงดและจำกัด ภายใต้พระราชกฤษฎีกากำหนดอำนาจ
สิทธิ และประโยชน์ของบริษัท ปตท.จำกัด (มหาชน) (ฉบับที่ 2) พ.ศ. 2550
และพระราชบัญญัติการประกอบกิจการพลังงาน พ.ศ. 2550

2.7
ความเสี่ยงจากคดีปกครองที่เกี่ยวข้องกับการแปลงสภาพและการแปรรูปของการปิโตรเลียมแห่งประเทศไทย
จากการที่มูลนิธิเพื่อผู้บริโภคและพวกรวม 5 คนได้ยื่นฟ้องนายกรัฐมนตรี คณะรัฐมนตรี
และรัฐมนตรีว่าการกระทรวงพลังงานต่อศาลปกครองสูงสุด
ขอให้ศาลมีคำสั่งเพิกถอนพระราชกฤษฎีกา 2 ฉบับที่ตราขึ้นภายใต้พระราชบัญญัติทุนรัฐวิสาหกิจ พ.ศ.
2542 ในกระบวนการแปลงสภาพจากการปิโตรเลียมแห่งประเทศไทยเป็นบริษัท ปตท. จำกัด
(มหาชน) ซึ่งศาลปกครองสูดสุดได้พิพากษาคดีเมื่อวันที่ 14 ธันวาคม 2550 ให้ ปตท.
แบ่งแยกทรัพย์สินส่วนที่เป็นสาธารณสมบัติของแผ่นดิน
สิทธิการใช้ที่ดินเพื่อการวางระบบการขนส่งปิโตรเลียมทางท่อและแยกอำนาจและสิทธิในส่วนที่เป็นอำนาจมหาชนของรัฐออกจากอำนาจและสิทธิของ
ปตท. และให้ยกคำขอตามคำฟ้องของผู้ฟ้องคดีทั้งห้าที่ขอให้เพิกถอนพระราชกฤษฎีกากำหนด อำนาจ
สิทธิและประโยชน์ของบริษัท ปตท. จำกัด (มหาชน) พ.ศ. 2544
ซึ่งแก้ไขเพิ่มเติมโดยพระราชกฤษฎีกากำหนดอำนาจสิทธิและประโยชน์ของบริษัท ปตท. จำกัด
(มหาชน) (ฉบับที่ 2) พ.ศ. 2550
และพระราชกฤษฎีกากำหนดเงื่อนเวลายกเลิกกฎหมายว่าด้วยการปิโตรเลียมแห่งประเทศไทย พ.ศ.
2544 ซึ่งขณะนี้ ปตท. อยู่ระหว่างดำเนินการแบ่งแยกทรัพย์สินตามคำสั่งของศาลฯ อย่างไรก็ดี
กระบวนการในการแบ่งแยกทรัพย์สินตามคำพิพากษาของศาลฯ ดังกล่าว
จะเป็นไปตามดุลยพินิจของศาลฯ ซึ่งพิจารณาจากผลของการดำเนินการแบ่งแยกทรัพย์สินที่
ปตท.ได้รายงานให้ศาลทราบเป็นระยะ

3. ความเสี่ยงในการดำเนินโครงการ

การพัฒนาโครงการต่างๆ อาจล่าช้ากว่าแผนที่ประมาณการไว้ ซึ่งหากโครงการต่าง ๆ
ไม่แล้วเสร็จตามเวลาที่กำหนด จะส่งผลกระทบต่อฐานะทางการเงินและผลการดำเนินงานของ
ปตท.ได้

4. ความเสี่ยงทางด้านปฏิบัติการ

4.1 ภยันตรายที่อาจเกิดขึ้นในเชิงพาณิชย์ในการดำเนินธุรกิจ
รวมถึงเหตุที่เกิดจากการกระทำของบุคคลภายนอกและเหตุอันตรายอื่นที่ไม่อาจคาดการณ์ได้
ซึ่งอาจก่อให้เกิดความเสียหายอย่างมีนัยสำคัญ
ซึ่งการทำประกันภัยคุ้มครองความเสี่ยงไม่สามารถครอบคลุมความเสียหายที่อาจเกิดขึ้นได้ทุกประเภทอย่างเต็มมูลค่า

4.2 การเปลี่ยนแปลงข้อบังคับเกี่ยวกับสิ่งแวดล้อมและความปลอดภัย
อาจส่งผลต่อการประกอบธุรกิจของ ปตท.

5. ความเสี่ยงทางการเงิน

5.1 ความผันผวนของค่าเงินบาท จะมีผลกระทบต่อรายได้และกำไรขาดทุนของ ปตท.
รวมถึงการวางนโยบายทางเศรษฐกิจของรัฐบาล
อาจส่งผลกระทบต่อฐานะการเงินและผลประกอบการโดยรวมของ ปตท.

5.2 ปตท. อาจจำเป็นต้องให้การสนับสนุนทางการเงินแก่บริษัทในกลุ่ม ปตท. ในอนาคตหาก ปตท.
เห็นว่าการดำเนินการดังกล่าวจะเป็นประโยชน์มากกว่า

5.3 ความสามารถในการจัดหาเงินทุนจากภายนอกและการใช้เงินทุน
ซึ่งอาจคลาดเคลื่อนจากแผนที่วางไว้

ทั้งนี้รายละเอียดต่าง ๆ ของปัจจัยเสี่ยง สามารถดูได้จากหัวข้อปัจจัยเสี่ยง

ภาวะอุตสาหกรรม

ปี 2550 เศรษฐกิจไทยขยายตัวในอัตราประมาณร้อยละ 4.8
ส่งผลให้ความต้องการใช้พลังงานเชิงพาณิชย์เพิ่มขึ้นร้อยละ 3.6 จากช่วงเดียวกันของปีก่อน

1. ภาวะอุตสาหกรรมธุรกิจก๊าซธรรมชาติ

ปริมาณการใช้ก๊าซธรรมชาติของประเทศในปี 2550 เพิ่มสูงขึ้นจากปี 2549 โดยมีปัจจัยหลักคือ
ปริมาณการใช้กระแสไฟฟ้าที่เพิ่มสูงขึ้น
ทำให้มีการใช้ก๊าซธรรมชาติเป็นเชื้อเพลิงในการผลิตไฟฟ้าสูงขึ้น
โดยปริมาณการผลิตไฟฟ้าที่ใช้ก๊าซธรรมชาติเป็นเชื้อเพลิง (รวม กฟผ. ผู้ผลิตไฟฟ้าอิสระ
และผู้ผลิตไฟฟ้ารายเล็ก) คิดเป็นร้อยละ 66.8 ของปริมาณไฟฟ้าที่ จัดหาได้ทั้งหมด

สำหรับความต้องการใช้ก๊าซธรรมชาติในระยะยาวยังคงเพิ่มขึ้นอย่างต่อเนื่องตามความต้องการใช้พลังงานไฟฟ้าที่สูงขึ้นตามแผนพัฒนากำลังผลิตไฟฟ้าของประเทศไทย
พ.ศ. 2550-2564 (PDP 2007 ฉบับปรับปรุงครั้งที่ 1)
ซึ่งกระทรวงพลังงานได้นำเสนอต่อคณะกรรมการนโยบายพลังงานแห่งชาติ (กพช.)
รับทราบเมื่อวันที่ 7 ธันวาคม 2550
เนื่องจากราคาก๊าซธรรมชาติสามารถแข่งขันได้และเป็นที่ยอมรับด้านสิ่งแวดล้อมเมื่อเปรียบเทียบกับเชื้อเพลิงชนิดอื่น
จึงคาดว่าก๊าซธรรมชาติยังคงเป็นเชื้อเพลิงหลักในการผลิตไฟฟ้าในอนาคต นอกจากนี้
ภาครัฐยังมีนโยบายผลักดันการใช้ก๊าซธรรมชาติในภาคอุตสาหกรรมและการขนส่งมากขึ้น
เนื่องจากมีผลกระทบต่อสิ่งแวดล้อมน้อยกว่าเชื้อเพลิงชนิดอื่นๆ
และช่วยลดผลกระทบต่อผู้บริโภคจากการที่ราคาน้ำมันในประเทศปรับตัวสูงขึ้นตามราคาน้ำมันในตลาดโลก

2. ภาวะอุตสาหกรรมธุรกิจน้ำมัน

ในปัจจุบันประเทศไทยมีโรงกลั่นน้ำมันรวมทั้งสิ้น 7 แห่ง มีกำลังการผลิตรวมกันทั้งสิ้นประมาณ
1,067,000 บาร์เรลต่อวัน (ไม่รวมกำลังการผลิตของหน่วยกลั่นแยกคอนเดนเสทของ PTTAR
จำนวน 70,000 บาร์เรลต่อวัน) เพิ่มขึ้นจากปี 2549 จำนวน 50,000 บาร์เรลต่อวัน
เนื่องจากโครงการขยายกำลังการผลิตหน่วยกลั่น CDU-3 ของโรงกลั่นไทยออยล์แล้วเสร็จ ในปี
2550 โรงกลั่นน้ำมันมีการผลิตจริงรวมกันจำนวน 772,772 บาร์เรลต่อวัน
เมื่อรวมกับการผลิตก๊าซปิโตรเลียมเหลวจากโรงแยกก๊าซฯ และโรงงานปิโตรเคมีจำนวน 83,596
บาร์เรลต่อวัน ทำให้มีการผลิตน้ำมันสำเร็จรูปของประเทศรวมทั้งสิ้นจำนวน 856,368
บาร์เรลต่อวัน ในขณะที่ความต้องการใช้น้ำมันในประเทศมีจำนวน 724,056 บาร์เรลต่อวัน
ทำให้ประเทศไทยมีอุปทานส่วนเกิน และมีการส่งออกไปจำหน่ายในตลาดต่างประเทศจำนวน
138,195 บาร์เรลต่อวัน

การกำหนดราคาน้ำมันของโรงกลั่นน้ำมันนอกจากจะอิงตามราคาตลาดจรสิงคโปร์แล้ว
ยังคำนึงถึงสภาพอุปสงค์/ อุปทานของตลาดภายในประเทศด้วย
สำหรับอุตสาหกรรมการจัดจำหน่ายน้ำมัน การเพิ่มขึ้นของจำนวนผู้ค้าน้ำมันเป็นกว่า 30 ราย
และจำนวนสถานีบริการน้ำมันที่เพิ่มขึ้น เป็นกว่า 18,000 แห่งในปัจจุบัน
ทำให้การแข่งขันในตลาดค้าปลีกอยู่ในระดับที่สูงมาก
จนทำให้ผู้ค้าไม่สามารถกำหนดราคาขายปลีกในระดับที่แตกต่างกันได้มาก
และค่าการตลาดของผู้ค้าน้ำมันนับตั้งแต่ปี 2539 เป็นต้นมา ได้ปรับลดลงและอยู่ในระดับทรงตัว
ซึ่งเป็นผลจากการแข่งขันที่อยู่ในระดับสูง

3. ภาวะอุตสาหกรรมปิโตรเคมี

ความต้องการปิโตรเคมีขั้นต้นของประเทศไทยในปี 2550 เพิ่มขึ้นจากปี 2549 ประมาณ 11%
และมีการส่งออกปิโตรเคมีขั้นต้นเพิ่มขึ้น 4% แต่ความต้องการเม็ดพลาสติกเพิ่มขึ้นเพียง 3%
ปริมาณผลิตภัณฑ์ปิโตรเคมีของประเทศไทยโดยเฉพาะเม็ดพลาสติกยังคงอยู่ในสภาวะที่มีกำลังการผลิตมากกว่าความต้องการ
ทั้งนี้ในปี 2550 มีการส่งออกประมาณ 29% ของปริมาณการผลิต
โดยส่วนใหญ่ส่งออกไปยังภูมิภาคเอเชียเป็นหลัก เช่น จีน เวียดนามและมาเลเซีย

ทั้งนี้สามารถดูรายละเอียดต่างๆ ของปัจจัยเสี่ยงได้ในส่วนที่ 2 หัวข้อปัจจัยความเสี่ยง

(ผู้ลงทุนควรอ่านรายละเอียดข้อมูลในส่วนที่ 2 และส่วนที่ 3 ก่อนการตัดสินใจลงทุน)